Francesco Moriero

Francesco Moriero (s. 31. maaliskuuta 1969 Lecce, Italia) on italialainen uransa lopettanut jalkapalloilija, pelipaikaltaan keskikenttäpelaaja.Francesco Moriero National Football Teams -sivustolla  Peliuransa jälkeen hän on toiminut valmentajana.

Moriero pelasi urallaan yhteensä 287 ottelua Italian pääsarjassa Serie A:ssa edustaen Lecceä, Cagliaria, Romaa, Interiä ja Napolia. Parhaimmillaan hänen joukkueensa ylsi sarjassa toiseksi (Inter 1997–1998). Hän pelasi lisäksi 80 ottelua Italian toiseksi korkeimmalla sarjatasolla Serie B:ssä edustaen Lecceä ja Napolia. Kaudella 1987–1988 hän oli nostamassa Lecceä pääsarjaan.

Italian maajoukkueessa Moriero pelasi seitsemän A-maaottelua vuonna 1998 ja kaksi seuraavana vuonna. Pelaamissaan maaotteluissa hän teki kaksi maalia. Moriero edusti Italiaa MM-kilpailuissa 1998, joissa hän pelasi neljä ottelua.Morieron maaottelutilastot Italian jalkapalloliiton sivuilla  

 Lähteet 

Luokka:Italialaiset jalkapalloilijat
Luokka:Italialaiset jalkapallovalmentajat
Luokka:Vuonna 1969 syntyneet
Luokka:Elävät henkilöt